[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 22
                                                              din 28 ianuarie 2021
pentru abrogarea Hotărârii Consiliului Local Sighișoara nr. 158/27.08.2020 privind închirierea unui spațiu cu altă destinație decât locuință, respectiv de sediu al unui partid
Consiliul Local al Municipiului Sighişoara, întrunit în ședință ordinară,

                 

Luând act de proiectul de hotărâre, înregistrat cu nr. 389/11.01.2021 şi la Consiliul Local Sighișoara cu nr. 1.340/20.01.2021, de referatul de aprobare, înregistrat cu nr. 391/11.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 158/27.08.2020, prin care a fost aprobată închirierea unui spațiu cu altă destinație decât locuință, respectiv de sediu al unui partid, având ca obiect spațiul cu altă destinație decât locuință situat în Municipiul Sighișoara, str. Hermann Oberth, nr. 22, etaj 2, în suprafață totală de 52,95 mp.; 

Având în vedere corespondența purtată cu domnul Liviu Popa, în calitate de președinte al Partidului România Rațională, respectiv notificarea înregistrată la Municipiul Sighişoara cu nr. 25.440/21.10.2020, răspunsul Municipiului Sighișoara nr. 25.440/XI/1/1/28.10.2020 la notificare și adresa înregistrată la Municipiul Sighișoara cu nr. 29.910/14.12.2020;

Ținând cont de faptul că, până la data prezentei nu s-a procedat la semnarea contractului de închiriere între Municipiul Sighișoara și Partidul România Rațională – Organizația locală Sighișoara, având ca obiect spațiul cu altă destinație decât locuință situat în Municipiul Sighișoara, str. Hermann Oberth, nr. 22, etaj 2, în suprafață totală de 52,95 mp., cu destinația de sediu local al partidului;

Văzând prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare; 
Având în vedere Raportul de specialitate al Direcției Administrarea Patrimoniului, înregistrat cu nr. 390/11.01.2021, prin care se propune abrogarea Hotărârii Consiliului Local Sighișoara nr. 158/27.08.2020 privind închirierea unui spațiu cu altă destinație decât locuință, respectiv de sediu al unui partid;
Având în vedere avizele favorabile ale tuturor comisiilor pe domenii de specialitate;
            În temeiul art. 108, art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă abrogarea Hotărârii Consiliului Local Sighișoara nr. 158/27.08.2020 privind închirierea unui spațiu cu altă destinație decât locuință, respectiv de sediu al unui partid. 

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.        

PREŞEDINTE DE ŞEDINŢĂ,

  

                Gall Ernő                                                                       
                                               Contrasemnează pentru legalitate

                                                                                                  SECRETARUL GENERAL al municipiului,

                                                                                                   Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;
  1 ex. Biroul Impozite și Taxe – Direcția Economică;
  1 ex. Partidul România Rațională.
13 ex.

B.A. 
